Zazie

Zazie (vlastným menom Isabelle Marie Anne de Truchis de Varennes * 18. apríl 1964, Boulogne-Billancourt, Francúzsko) je francúzska speváčka a textárka. Je tiež koproducentkou svojich albumov s inými producentmi.

Život 
Otec Zazie bol architekt a matka učiteľka hudby. 

Debutovala v roku 1992 s albumom Je Tu Ils a singlom "Sucré salé".

V roku 1995, vydala druhý album Zen, ktorý napísala a vydala spolu s Vincent-Marie Bouvotom. Album obsahoval single "Zen" a "Homme Sweet Homme". Jej singel "Un point c'est toi" z roku 1996 z toho istého albumu bol predmetom diskusie v kanadskom televíznom programe Too Much 4 Much kanála MuchMusic, kvôli jeho kontroverznému obsahu. Nakoniec diskusná skupina uznala, že video nie je pre publikum nevhodné. V klipe skupinka štyroch zamilovaných žien, vrátane Zazie, prenasleduje pár mužov ku jazeru. Tam sa muži vyzlečú a zaplávajú si v jazere. Zazie sníva o jednom z týchto mužov. Na prekvapenie žien sa však títo dvaja muži začnú navzájom bozkávať.  

V roku 1997 Pascal Obispo a Zazie vydali singel "Les Meilleurs Ennemis".

Na jej albume z roku 1998 Made in Love sa spolupodieľali Ali Staton, Pierre Jaconelli, a Zazie. Fotky k albumu urobil módny fotograf a dizajnér Jean-Baptiste Mondino. Piesne "Ça Fait Mal Et Ça Fait Rien", "Tous des anges" a "Tout Le Monde" boli vydané ako single. Ďalší rok po tomto albume nasledoval live album Made in Live. V roku 1999 Zazie napísala aj song pre Jane Birkin.

V roku 2001 Zazie naspievala s Axel Bauerom singel "À Ma Place". Bol to jej najúspešnejší singel vo Francúzsku. Vo francúzskych rebríčkoch sa dostal na štvrtú priečku. 

V roku 2002 Zazie uviedla singel "Adam et Yves" z albumu La Zizanie z roku 2001, kde sa znovu objavila homosexuálna tematika. Tento album produkoval výlučne Pierre Jaconelli. Ostatné single zahŕňali "Rue de la paix" a "Danse avec les loops". V roku 2003, vydala ďalší live album, Ze Live.

Album Rodéo z roku 2004 vydala v koprodukcii s Jean-Pierre Pilotom a Philippe Paradisom. Video ku singlu "Excuse-Moi" zobrazuje Zazie v role indickej ženy ktorá opúšťa neverného manžela. Po tomto albume nasledoval live album Rodéo Tour v roku 2006.

Vo februári 2007, vyšiel jej šiesty album Totem. Tak ako predchádzajúci album, aj na produkcii tohto sa spolupodieľali Jean-Pierre Pilot a Philippe Paradis. 1. júna začalo turné "Totem Tour".

Zazie je známa pre jej hravé použitie jazyka, ktoré viedlo ku vzniku francúzskeho slova zazisme, alebo "Zazie-zmus".

V roku 2007 tiež napísala niekoľko piesní pre album Christophe Willema, Inventaire.

Diskografia

Štúdiové albumy

Live Albumy

Single 

A Vydané len ako promo.

Ocenenia 
 Victoires de la musique (Hudobné víťazstvá) :
 Muzikál, turné alebo koncert roka (2006)
 Ženská umelecká skupina roka (2002)
 Ženská umelkyňa roka (1998)
 Hudobný klip roka: Larsen, režisér Philippe André; (1996)
 Ženský objav roka v populárnej hudbe (1993)
 NRJ Music Awards :
 Najlepšia pieseň vo francúzštine (2002) s Axelom Bauerom za À ma place

Referencie

Externé odkazy 
 Oficiálna webstránka
 Biografia Zazie od Radio France Internationale
 Zazie le Zite, neoficiálna webstránka
 Le Site des Anges, neoficiálna webstránka

Francúzske popové speváčky
Francúzske rockové speváčky
Francúzski textári piesní
Francúzski speváci-skladatelia
Francúzski skladatelia modernej hudby
Francúzski hudobní producenti